Maandag babalaas – koop 'n regmaker en 'n siekbrief | Kormorant
Maandag babalaas – koop 'n regmaker en 'n siekbrief
'n Kroegeienaar van Bafokeng is agter tralies na hy mediese sieknotas saam met drank aan sy klante verkoop het. January 30, 2017 Foto: Istock.co James Lwanyaga (48) en sy vriend, Paul Linton Ssengoba (47)' albei Uganda-burgers' is in die Bafokeng landdroshof borgtog geweier na hulle deur die Valke in hegtenis geneem het op 'n aanklag van oortreding van die wet op gesondheidsberoepe,
Die Valke, in samewerking met die Suid-Afrikaanse Raad vir Gesondheidsberoepe het verlede week op die twee mans se bedrywighede toegeslaan na hulle inligting ontvang het dat die twee besig was om onwettig as dokters te praktiseer.
"Die twee mans het op drie geleenthede mediese sertifikate aan polisiemanne, wat hulle as klante voorgedoen het, teen R150 tot R300 verkoop, sommer in die kroeg" het woordvoerder, kolonel Robert Netshiunda gesê.
Die Valke het Lwanyaga se huis deursoek en mediese sertifikate van nege verskillende dokters gevind. Al die dokters is by die Suid-Afrikaanse Raad vir Gesondheidsberoepe geregistreer.
Die twee mans sal weer in Februarie weer in die hof verskyn.
Recommended Story	Madibeng sink al hoe dieper in die skuld	SUBSCRIBE to our FREE newsletter Please select gender